b"\n_START_ARTICLE_\nAlemanys del Kazakhstan\n_START_PARAGRAPH_\nEls alemanys del Kazakhstan (alemany: Kasachstandeutsche) s\xc3\xb3n una minoria del Kazakhstan, del qual constitueixen un baix percentatge de la poblaci\xc3\xb3. Descendeixen gaireb\xc3\xa9 tots dels alemanys del Volga, que despr\xc3\xa9s de la invasi\xc3\xb3 nazi de l'URSS del 1941 foren deportats per ordres de Stalin, de la Rep\xc3\xbablica Socialista Sovi\xc3\xa8tica Aut\xc3\xb2noma dels Alemanys del Volga a l'RSS del Kazakhstan. Molts foren empresonats als gulags sovi\xc3\xa8tics, on possiblement en mor\xc3\xad fins a un ter\xc3\xa7. Actualment viuen sobretot a la part nord-oriental del pa\xc3\xads, entre les ciutats d'Astan\xc3\xa0 i Oskem\xc3\xa9n, on es concentren als centres urbans."